# Den Alternative Sommerhøjskole (DSA18) -skal du med?

Foråret har langt om længe meldt sin ankomst, og sommerenergien har taget kampen op med vinterens tag i vores blege kroppe. I den anledning vil vi i Storkreds Fyn gerne lave lidt larm omkring dette fede arrangement.

## Information

For øjeblikket arbejder en gruppe af frivillige fra både Jylland, Sjælland og Amager på at arrangere dette års sommerhøjskole, Den Alternative Sommerhøjskole, DAS18.  Det foregår for tredje år i træk på Midtjysk Efterskole og Sommerhøjskolen er stadig den eneste sociale begivenhed, hvor Å-medlemmer mødes på tværs af landet og blot lader snakken gå uden de snerrende tidsrammer og mødedagsordener, der begrænser de gode samtaler, der altid opstår, når vi ser hinanden til landsmøder. Det er planlægningsgruppen for DAS18, som står bag det fede arrangement.

Udover muligheden for nye bekendtskaber og gode samtaler er der fuld forplejning og spændende workshops for både voksne og børn i en hel uge for 1.350,00kr. for en voksenbillet.

Tjek det ud lige her: <http://alternativet.dk/sommer>

Preben Lund Foged Rasmussen fra Silkeborg har taget skønne fotos fra sidste års DAS17. Se billederne lige her og bliv motiveret til at tage med på DAS18:  <https://www.facebook.com/groups/384733191662984/>

## Kærligst, Storkredsbestyrelsen